
- 16 oct. 1941. + 16 oct. 1942. + 16 oct. 1943. + 16 oct. 
1944. 
1941 - Ocuparea Odessei după 69 de zile de luptă. « 


| © > Pierderi: 92 545 militari (1 341 pe zi), din care 17 729 morţi 
on (256 pe zi), 63 345 răniţi (917 pe zi) si 11 471 dispăruţi 
publi ai (166 pe zi). 


- 1942 - Generalul Petre Dumitrescu cere din nou 
reducerea capului de pod sovietic de la sud de Don insa 
germanii refuza. 

- 1943 - Frederic Nanu informează din Stockholm: ,,Aliatii 
au hotarat sa dea mana libera rusilor in ceea ce priveste 
Romania” 

- 1944 - Summer Welles, fost subsecretar de stat al S.U.A., 
consideră: „Dreptul Rusiei de a cere guvernelor învecinate 
prietenie si colaborare mai ales trebuie să fie înțeles in 
sensul că ele sunt obligate să accepte tot ce e în avantajul 
U.R.S.S.-ului”. + Divizia 4 infanterie este introdusă, sub 
focul și văzul inamicului, în capul de pod de la sud de 
Szolnok. 

Joi, 16 octombrie 1941. A 117-a zi de război! 


În zorii zilei, marile unităţi ale Armatei 4 române raportează 

că incursiunile făcute în cursul nopţii în dispozitivul inamic 

(/images/stories/istorie/Razboiul_de_142auzitéamjpoat slabe rezistenţe din partea forţelor sovietice, 

care începuseră evacuarea cu mult timp înainte. În acest 

context se ordonă trecerea la atac şi cucerirea Odessei. Înaintând într-un teren presărat cu 
numeroase obstacole (mine, curse etc.), trupele române întâmpină doar pe alocuri slabe rezistenţe. 


La orele 10.30, patrule ale Diviziei 7 infanterie, intră în Odessa, înaintând, fără incidente, spre litoral. 
Pentru menţinerea ordinii în oraş, generalul Olimpiu Stavrat, comandantul marii unităţi ordonă 
„sancţionarea pe loc a oricăror încercări de furturi, jafuri, abuzuri în legătură cu avutul locuitorilor”. 


Puternica rezistenţă opusă de trupele sovietice (numeroase, bine înzestrate şi hotărâte să reziste „cu 
orice preţ”) a făcut trupele Armatei 4 române să ducă lupte grele, într-un teren fortificat (250 km de 
şanţuri antitanc, 45 km de reţele de sârmă ghimpată, 40 000 de mine antiinfanterie şi antitanc, 
numeroase tranşee şi cazemate). Cucerirea oraşului, în urma evacuării lui de către trupele sovietice, 
în contextul în care forţele generalului Erich von Manstein ajunseseră la porţile Crimeei, a eliminat 
posibilităţile de acţiune ale inamicului în spatele flancului drept al forțelor germane şi române” care 
luptau în zona Mării Azov şi în istmurile Crimeei, consolidând, totodată, securitatea la graniţa estică a 
țării, inclusiv a zonei petrolifere române. 


Succesul a fost obtinut cu mari eforturi, prin angajarea in lupta a 340 223 militari (12.049 ofiteri, 9.845 
subofiteri şi 318.329 trupă), încadraţi în 6 corpuri de armată (18 divizii şi 4 brigăzi independente), la 
acţiunile militare participând şi subunități de artilerie grea, aviaţie şi marină, precum şi 7 baterii de 
artilerie grea, 2 batalioane de asalt şi o escadrilă de bombardament în picaj germane. 


În cele 69 de zile Armata 4 a pierdut 92 545 militari (1 341 pe zi), din care 17 729 morţi (256 pe zi), 
63.345 răniţi (917 pe zi) şi 11.471 dispăruţi (166 pe zi). 


De la începutul războiului, armata română a pierdut 131 317 militari (27 061 morţi, 89.632 răniţi şi 
14.624 dispăruţi). Pe categorii de militari, situaţia se prezintă astfel: ofiţeri — 5.107 (1.376 morţi, 3 550 
răniţi şi 181 dipäruti), subofiteri - 2.120 (509 morţi, 1.509 răniţi şi 102 dispăruţi) şi 124.090 trupă 
(25.176 morţi, 84.623 răniţi şi 14.624 dispăruţi). 


Pe alte fronturi: 


- În Japonia, guvernul Fuminaro Konoye demisionează, fiind înlocuit cu un altul condus de generalul 
Hideki Tojo, adept al războiului, care îşi păstrează postul de ministru de Război, preluând şi pe cel de 
ministru de Interne. Orientarea antiamericană a noului guvern nipon a fost percepută corect şi imediat 
la Washington, chiar dacă unii experţi americani au apreciat că Japonia va ataca mai întâi Uniunea 
Sovietică. 


- Tancurile Corpului 40 german rup aliniamentul de apărare sovietic dintre Rjev şi Viazma, 
îndreptându-se cu o parte din forţe spre aliniamentul fortificat de la Mojaisk (la circa 100 km vest de 
Moscova). 


- La Volokolamsk, Armata 16 sovietică reuşeşte să respingă (pentru moment) blindatele Corpului 46 
Vineri, 16 octombrie 1942. A 482-a zi de război! 


Generalul Petre Dumitrescu cere iar reducerea capului de pod sovietic de la sud de Don însă 
germanii refuză din nou. 


În Caucaz, pe valea Abin, în timpul atacului pentru cucerirea înălțimii cu cota 103, este ucis soldatul 
lacob Aldea din Batalionul 5 vânători de munte, după ce şi-a salvat camarazii din încercuire. 


Pe alte fronturi: 


- În Stalingrad, trupele germane ocupă Fabrica de tractoare. Lupte indarjite aveau să continue până 
la 29 octombrie, când trupele Armatei 6 germane ocupau peste 90% din suprafaţa oraşului. 


Sâmbătă, 16 octombrie 1943. A 847-a zi de război! 


Frederic Nanu informează de la Stockholm: „Domnul Avakunovici mi-a transmis printr-un diplomat 
englez că a fost informat de către prietenii lui de la Londra că Aliaţii au hotărât să dea mână liberă 
ruşilor în ceea ce priveşte România, cel putin, şi n-au să se opună la o eventuală ocupatiune rusă a 
întregii ţări. Domnul Avakumovici ne-a sfătuit cât poate de stăruitor să luăm numaidecât contact cu 
ruşii, dacă nu am făcut-o”. 


Trupele sovietice pătrund la sud-est de Melitopol, spre pantele de la est de Danilo lvanovka, atacand 
continuu în zilele următoare, fără economie de muniţie, cu forte variabile sprijinite de artilerie, katiuse 
și 20 — 25 de tancuri. Dispunând de puţine mijloace de foc pentru contrabaterie, trupele germane au 
contraatacat slab, cu forțe improvizate, împinse în timpul zilei pe baza de plecare la atac, ceea ce lea 
provocat pierderi mari. La rându-le, unităţile Diviziei 4 munte au luptat până la epuizare la Danilo 
lvanovka, Radianovka, Novo Alexandrovka, Vladimirovka, Akimovka. 


Comitetul Consultativ al Aerului decide ca paraşutismul să devină o specialitate aparte. 


Pe alte fronturi: 


- Încercând să creeze o stare de confuzie în Albania, germanii constituie (la Tirana) Adunarea 
Naţională, care a cerut separarea Albaniei de Italia şi a proclamat „independenţa naţională a 
Albaniei”. Concomitent, au mai constituit Consiliul Superior al Regentei, în frunte cu Mehdi Frasheri, 
şi un nou guvern condus de Regep Mitrovica. * 


În Italia, generalul Heinrich von Vietinghoff ordonă retragerea trupelor pe aliniamentul „Barbara”. 
Luni, 16 octombrie 1944. A 1 213-a zi de război! 


Generalul Socrate Mardari, subşeful Marelui Stat Major, informează Comisia Română pentru 
Aplicarea Armistițiului despre abuzurile săvârşite de sovietici în Moldova şi solicită „să înceteze 
ridicare şi deportarea oamenilor, întrucât măsurile luate până în prezent de unele Comandamente, nu 
sunt prevăzute în conditiunile armistiţiului, iar toate clauzele lui se execută numai prin Comisia Aliată 
de Control, care conlucrează cu Guvernul român şi organele sale”. 


Populaţia românească din zona Someșului primește cu entuziasm pe militarii Diviziei 8 cavalerie. 


Insotiti de o grupare de tancuri sovietică (25 — 30 de blindate), vânătorii de munte români din Divizia 3 
reușesc să pătrundă, cu greu, în Konyar (20 km sud Debrețin), dar au fost respinși, în partea de sud- 
est a localităţii (în afara unei companii, care a continuat lupta în încercuire). Contraatacul executat în 
după-amiaza zilei, cu sprijinul tancurilor și artileriei sovietice, a dus la ocuparea definitivă a localităţii 
(cu jertfa a 100 de militari români uciși sau răniţi) si la deschiderea căii de înaintare spre Debrețin. 
Pentru modul în care au luptat militarii români, generalul Semenov, comandantul Corpului 33 armată 
sovietic a transmis mulţumiri și a pus la dispoziţia diviziei Regimentul 1 115 artilerie antitanc. 


Compania 1 din Regimentul 95 infanterie, comandată de căpitanul Constantin Popescu, întărită cu un 
pluton antitanc, atacă spre Kistelek (sud-est Mindszent), dar la 2 km de localitate inamicul 
contraatacat, încercuind detașamentul român înaintat. Intervenţia în luptă a altor subunități române a 
restabilit situația și a permis ocuparea localităţii, important nod de comunicaţii. Contraatacurile 
executate de români au obligat inamicul să se retragă, sub protecţia unor slabe elemente de contact, 
spre Kiskunfélegyhaza. 


Divizia 4 infanterie este introdusă, sub focul și văzul inamicului, în capul de pod de la sud de Szolnok, 
unde a înlocuit, cu o parte din forte (17 octombrie), Divizia 409 infanterie, care a fost dirijată spre 
Debrețin. Dispusă pe un front mare (30 km), pe ambele maluri ale Tisei, cu rezerva si majoritatea 
artileriei la est de râu, marea unitate română s-a aflat, de la început într-o situație extrem de dificilă. 
La aceasta s-a adăugat insuficienţa instrucției la recruți, a armamentului automat, anticar și greu, 
inclusiv a munițiilor, lipsa câmpurilor de mine, care fuseseră ridicate de trupele sovietice când au fost 
înlocuite. Cu toate acestea, comandantul Corpului 4 armată, s-a arătat optimist, cerând să se 
„continue instructia ostașilor pe poziţie (în plină pustă, cu batalioanele întinse pe fronturi mari!”. 


Pe alte fronturi: 


- Summer Welles, fost subsecretar de stat al S.U.A., consideră că „Dreptul Rusiei de a cere 
guvernelor învecinate prietenie și colaborare mai ales trebuie să fie înțeles în sensul ca ele sunt 
obligate să accepte tot ce e în avantajul U.R.S.S.-ului”. 


- F.D. Roosevelt respinge cerere lui Winston Churchill de a trimite noi divizii americane pe frontul din 
Italia, comunicându-i: „Nu putem sustrage de la principalul efort forte necesare în bătălia împotriva 
Germaniei”. = 


- La Budapesta, Horthy Miklos este fortat sa semneze (sub presiune si amenintari germane) o 
declaraţie prin care preda puterea lui Szâlasi Ferenc, conducătorul partidului fascist „Crucile cu 
săgeți”, care a ordonat mobilizarea generală, reluarea deportării evreilor si alte măsuri represive. 
Fostul Regent este obligat să abdice (sub presiunea aceluiaşi Otto Skorzeny), fiind dus de germani in 
Bavaria (17 octombrie). 

